### Resumé

Byrådet vedtog den 26. marts 2025 en principbeslutning for permanent placering af [adresse] på [adresse], [adresse]. Med baggrund i Uddannelses- og forskningsministeriets endelige godkendelse den 8. april 2025 af de 8 universitetsuddannelser under [adresse], igangsættes nu arbejdet med udviklingen af de fysiske rammer af det kommende universitet på Nordkajen. For at sikre forudsætningerne for den kommende sammenhæng og helhed i den samlede byudvikling af Nordkajen som ny bydel, indstilles med denne sag, at Vejle Kommune snarest muligt igangsætter forhandling med [adresse] om opkøb af Nordkajens arealer.

### Sagsfremstilling

**Proces frem til i dag**

Byrådet godkendte den 26. marts 2025 en principbeslutning for kommende permanent placering af [adresse] på [adresse], [adresse]. Som grundlag for beslutningen gennemgik sagen proces og historik for [adresse] arbejde med at tiltrække universitetsuddannelser til Vejle, herunder dialog og besigtigelser med SDU vedrørende fysiske rammer om et permanent campus-miljø i Vejle midtby. Sagen gennemgik ligeledes de juridiske og planmæssige forudsætninger for omdannelsen af Nordkajen fra erhvervshavn til bydel med nye byfunktioner.

Byrådet godkendte endvidere den 26. marts den endelige partnerskabsaftale mellem SDU, Vejle Kommune og de partnere, der har tilkendegivet at ville bidrage til opstarten af [adresse].

Den 8. april 2025 har Uddannelses- og forskningsministeriet nu formelt godkendt de 8 nye uddannelser til [adresse]. Dermed er der nu en endelig godkendelse for åbning af uddannelserne under [adresse] og modtagelse af de første bachelorstuderende i september 2026 i det midlertidige Campus-miljø i Spinderihallerne.

**Proces for opførelse af [adresse] på [adresse]**

Uddannelses- og Forskningsministeriets godkendelse markerer overgangen til en ny fase i konkretiseringen af de fysiske rammer om [adresse]. SDU og Vejle Kommune vil i samarbejde med Bygningsstyrelsen eller privat bygherre blandt andet afklare den videre proces for opførelsen af [adresse], der forventes at skulle være klart til indflytning og ibrugtagning ved studieåret 2030/31. Dette gælder eksempelvis afklaringen af valget af bygherremodel og spørgsmålet om, hvorvidt Bygningsstyrelsen eller privat bygherre skal være bygherre på opførslen.

Vejle Kommune har som tidligere beskrevet i principsagen 26. marts arbejdet med de grundlæggende forudsætninger for byomdannelsen af Nordkajen. Dette gælder eksempelvis i forhold til plangrundlaget, hvor den nuværende erhvervsramme forventes ændret til centerramme i Kommuneplanen 2025. Dette gælder også i forhold til Ejerstrategien for Vejle Erhvervshavn 2022, hvorefter erhvervshavnen skal arbejde for at frigøre Nordkajens arealer for erhvervsaktiviteter senest i 2031.

I den kommende proces for udviklingen af de fysiske rammer om [adresse] på Nordkajen vil der skulle ske en overdragelse af jorden med henblik på opførsel af universitetsbygningen. Som del af den indledende forberedelse af de kommende års øvrige planlægning og byudvikling af Nordkajens arealer, foreslås det, at Vejle Kommune snarest muligt opstarter forhandling med [adresse] om opkøb af Nordkajens arealer.

I det følgende gennemgås status og vilkår ved et muligt opkøb af Nordkajens arealer.

**Opkøb af Nordkajens arealer**

I december 2024 indgik Vejle Erhvervshavn aftale med virksomheden Jørgensen & Utoft om førtidig opsigelse af lejemålet på Nordkajen 29-37, således at virksomheden fraflytter arealet primo 2027. Lignende dialog om muligheder for tidligere opsigelse og overflytning til [adresse] pågår med de øvrige virksomheder. Den igangværende dialog mellem Vejle Erhvervshavn og virksomhederne vedrører ikke ejerforholdene i forhold til arealerne på [adresse], hvor de udlejede arealer i dag er ejet af Vejle Erhvervshavn.

Derfor vil der skulle igangsættes en særskilt forhandling mellem Vejle Erhvervshavn og Vejle Kommune såfremt arealerne skal overgå til Vejle Kommune.

Med beslutningen om at lade Nordkajens arealer overgå fra erhvervshavn til byudvikling vil der på sigt være en række fordele ved, at Vejle Kommune ejer arealerne. Dette gælder både i forhold til at kunne præge senere mulige udbud af jorden til byomdannelse, erhverv eller andet.

Samtidigt tilsiger kompetencefordelingen mellem Vejle Erhvervshavn og Vejle Kommune en fordeling, hvor erhvervshavnens rolle centreres om den primære drift af erhvervshavne-aktiviteter fremfor byudvikling.

**Vilkår for kommunens køb af arealer på Nordkajen**

I forbindelse med [adresse] mulige køb af havnearealerne på Nordkajen vil en række vilkår være gældende:

* Arealerne skal anvendes til havnerelaterede formål indtil ny planlægning giver mulighed for ændret anvendelse til byformål. Proces for omdannelse til centerramme er nævnt ovenfor jf. Kommuneplanen 2025.
* Vejle Kommune indtræder som ny udlejer i forhold til areallejerne/bygningsejerne. Et ejerskifte ændrer derfor ikke vilkårene for lejerne.
* Kommunen kan opsige areallejerne/bygningsejerne med respekt af de gældende uopsigelighedsperioder (2027-2031). Dette er allerede besluttet som del af Ejerstrategien 2022.
* Kommunen kan forhandle med lejerne.
* Mark Jacobsen kompetencefordeling mellem havn og kommune skal respekteres.

*Særlige forudsætninger i prisfastsættelsen*

Kommende opkøb af arealerne på Nordkajen skal ske til markedspris. [adresse] kan sælge arealerne til kommunen uden offentligt udbud.

Markedsprisen skal fastsættes under hensyn til jordens beskaffenhed i relation til eksempelvis jordbundsforhold, miljø- og forureningsforhold samt den generelle tilstand af for eksempel kajkanter- og anlæg. Disse tekniske forhold vil blive afdækket og indgå som en del af en forhandling om køb.

Ved salg til Vejle Kommune modtager Vejle Erhvervshavn en salgssum. De kommende års opkøb af jorden på Nordkajen påregnes at indgå i [adresse] budgetlægning for de kommende år.

[adresse] salg af Nordkajens arealer skal ses i sammenhæng med Ejerstrategien, hvor Erhvervshavnen er pålagt at tilrettelægge og finansiere kapacitetsudvidelsen af [adresse], herunder klargøringen af det nuværende deponi på den østligste del af [adresse], forbedrede trafik- og baneforhold med videre, således at tilbuddet om overflytning af virksomheder fra Nordkajen til Sydkajen muliggøres. Opgraderingen og kapacitetsudvidelsen vil medføre en række anlægsmæssige udgifter for Vejle Erhvervshavn. Gennem denne proces vil der være et fortsat konstruktivt samarbejde og tæt dialog mellem Vejle Erhvervshavn og Vejle Kommune.

**Videre proces**

*Igangsættelse af forhandling/ opkøb af arealer på Nordkajen*

Med henblik på at påbegynde omdannelsen af Nordkajen til byformål foreslås det, at Vejle Kommune igangsætter forhandlinger med [adresse] om opkøb af Nordkajens arealer til markedspris og på vilkår som beskrevet ovenfor.

*Principper for helhed og sammenhæng på et samlet Nordkajen*

Med den kommende proces for- og konkretisering af de fysiske rammer for SDU Vejle (selve universitetsbygningen), er der behov for parallelt at igangsætte en proces for at sikre sammenhæng og helhed i den samlede byomdannelse af Nordkajen.

Derfor foreslås det, med afsæt i Økonomiudvalget og Byrådet, at der igangsættes en proces med fokus på at udvikle helhedsprincipper for Nordkajen som samlet byomdannelsesområde, herunder kommende synergi og sammenhæng til det fysiske Campusmiljø/ SDU Vejle. Processen skal inddrage borgerne, naboer og øvrige interessenter. I principperne kan der blandt andet sættes fokus på koblingen mellem [adresse] og det omkringliggende fremtidige bymiljø på [adresse], overvejelser om arkitekturkvaliteter, byliv og mødesteder og andre byfunktioner, eller ønsker til fokus på at styrke særlige erhvervsmiljøer og lignende.

Det foreslås, at der i perioden maj - september 2025 igangsættes drøftelser og besigtigelser i Økonomiudvalg og Byråd med henblik på udarbejdelse af overordnede principper for helhed. På kort bane vil disse kunne indgå i den videre dialog med SDU, og senere som indspil og grundlag for SDU og Bygningsstyrelsens eller privat bygherres kommende udmøntning af arkitektforslag og eventuel projektkonkurrence for de fysiske rammer for [adresse].

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller , den 19. maj 2025, punkt 122:

at Vejle Kommune snarest muligt indleder forhandlinger med [adresse] om opkøb af arealerne på Nordkajen.

at processen med udvikling af helhedsprincipper for Nordkajen som samlet byomdannelsesområde fortsættes som beskrevet i sagen.

#### Beslutning fra Økonomiudvalget, den 19. maj 2025, punkt 122:

Anbefales.

### Beslutning

Godkendt.